Die akteur, wat voorheen in Scandal gespeel het, gaan die rol van dr. Steven Abrahams – ’n ware rokjagter – vertolk. “Dis lekker om op Binnelanders te wees. Ek is mal oor my karakter,” het hy aan Huisgenoot gesê.
En behalwe vir sy sepiewerk, werk hy ook aan ’n musiekloopbaan en sy fiksheid. “Nadat ek verlede jaar veelvuldige beenbreuke opgedoen het in my linkerenkel en regterknie wat voorheen geopereer is, is ek baie in my skik met die vordering wat ek in minder as ’n jaar gemaak het nadat ek vir bykans 20 weke nie kon oefen nie,” skryf hy op Instagram.